Іван Эйсмант

**Іва́н Міха́йлавіч Э́йсмант**, творчы псэўданім **Іван Міха́йлаў** (нар. 1977, в. Луцкаўляны, Гарадзенскі раён, цяпер Беларусь) — беларускі тэлевядоўца, старшыня Нацыянальнай дзяржаўнай тэлерадыёкампаніі Беларусі.

## Біяграфія
Нарадзіўся  году ў в. Луцкаўляны Гарадзенскага раёну ў сям’і Міхаіла Андрэевіча й Ганны Канстаўцінаўны Эйсмантаў. У 1998 годзе з адзнакаю скончыў Акадэмію МУС Беларусі па спэцыяльнасьці юрыст. Восем гадоў працаваў па спэцыяльнасьці ў Гародні, меў званьне капітана. У гэты час працаваў пазаштатным карэспандэнтам газэты «Прессбол».

На тэлебачаньне прыйшоў вядучым праграмы «Дзелавое жыцьцё». У далейшым вёў праграмы «Сфэра інтарэсаў», «Зона Х», «Навіны», «Панарама». Вёў праграмы «Галоўны этэр», у якой зьяўляўся разам з жонкаю Натальляю, і «Спорт-кадр».

Вучыўся ў Акадэміі кіраваньня пры прэзыдэнце Рэспублікі Беларусь. Займаў пасаду галоўнага дырэктара Галоўнай дырэкцыі  Першага нацыянальнага тэлеканалу.

12 мая 2017 г. прызначаны намесьнікам старшыні Нацыянальнай дзяржаўнай тэлерадыёкампаніі Беларусі.

6 лютага 2018 г. прызначаны на пасаду кіраўніка НДТРК РБ.

У лютым 2020 году заявіў, што на базе  будзе створаны новы навіновы канал, які можна будзе параўнаць з «» і «BBC». У лютым 2020 году грэбліва выказаўся пра тарашкевіцу. У чэрвені 2020 году, камэнтуючы справу «Белгазпрамбанку» й Віктара Бабарыкі, заявіў, што *«ва ўнутраныя беларускія справы ўмешваецца іншая дзяржава»*. У ліпені 2020 году выказаў упэўненасьць у тым, што значная частка беларускага сэгмэнту Інтэрнэту *«выкарыстоўваецца на разгойдваньне сытуацыі»*.

У жніўні 2020 году частка супрацоўнікаў Белтэлерадыёкампаніі паспрабавала арганізаваць страйк. Эйсмант адмовіўся выходзіць да пратэстоўцаў на вуліцу й заявіў, па словах перамоўшчыкаў, што *«ўсе, каму штосьці не падабаецца, могуць звольніцца на працягу гадзіны»*. Празь некалькі дзён Эйсмант адказаў на афіцыйныя паведамленьні пра пачатак забастоўкі, заявіўшы, што яна супярэчыць заканадаўству. Частка звольненых і супрацоўнікаў, якія звольніліся, была заменена расейскімі грамадзянамі, у тым ліку з «». Таксама Эйсмант адмовіўся асьвятляць масавыя пратэсты ў рэспубліцы, што было адным з патрабаваньняў некалькіх сотняў супрацоўнікаў Белтэлерадыёкампаніі.
## Санкцыі ЭЗ, іншых краінаў
Іван Эйсмант станавіўся суб’ектам забароны на паездкі й замарожваньня актываў Эўрапейскім Зьвязам як частка сьпісу беларускіх чыноўнікаў, адказных за палітычныя рэпрэсіі, падтасоўку вынікаў галасаваньня й прапаганду. Пасьля прэзыдэнцкіх выбараў 17 сьнежня 2020 году Эйсмант быў уключаны ў «чорны сьпіс» ЭЗ за парушэньні правоў чалавека.  адзначыла, што Эйсмант як кіраўнік Белтэлерадыёкампаніі адказвае за распаўсюджваньне прапаганды ў дзяржаўных СМІ й падтрымлівае рэжым Лукашэнкі. Таксама Эйсмант выступіў з публічнымі заявамі з крытыкаю мірных пратэстоўцаў, адмовіўся асьвятляць пратэсты ды звольніў страйкуючых супрацоўнікаў Белтэлерадыёкампаніі. Акрамя таго, Эйсманта ў свае санкцыйныя сьпісы ўключылі Вялікабрытанія, Швайцарыя. 26 студзеня 2021 году да сьнежаньскага пакету санкцый ЭЗ далучыліся Альбанія, Ісьляндыя, Ліхтэнштайн, Нарвэгія, Паўночная Македонія, Чарнагорыя. У жніўні 2023 года да санкцый супраць Эйсманта далучылася Канада.

## Узнагароды
Узнагароджаны мэдалём Францішка Скарыны.

## Сям’я
Мае сястру Ганну Эйсмант, тэлевядучую Белтэлерадыёкампаніі. З 2010 году ў шлюбе з тэлевядучаю Натальляю Сялюн (Эйсмант).

## Крыніцы

Катэгорыя:Узнагароджаныя мэдалём Францішка Скарыны
Катэгорыя:Беларускія тэлевядучыя
Катэгорыя:Кіраўнікі Нацыянальнай дзяржаўнай тэлерадыёкампаніі Рэспублікі Беларусь
Катэгорыя:Беларускія асобы ў Чорным сьпісе ЭЗ